CELEX: 32018D1307
Language: et
Date: 2018-09-27 00:00:00
Title: Komisjoni rakendusotsus (EL) 2018/1307, 27. september 2018, millega muudetakse rakendusotsust (EL) 2017/247, milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides (teatavaks tehtud numbri C(2018) 6382 all) (EMPs kohaldatav tekst)

28.9.2018   
               
               
                  ET
               
               
                  Euroopa Liidu Teataja
               
               
                  L 244/117
               
            
         KOMISJONI RAKENDUSOTSUS (EL) 2018/1307,
         27. september 2018,
         millega muudetakse rakendusotsust (EL) 2017/247, milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides
         
            
               (teatavaks tehtud numbri C(2018) 6382 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
         võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
         ning arvestades järgmist:
         
                     (1)
                  
                  
                     Komisjoni rakendusotsus (EL) 2017/247 (3) võeti vastu pärast H5-alatüübi viiruse põhjustatud kõrge patogeensusega linnugripi puhanguid mitmes liikmesriigis (edaspidi „asjaomased liikmesriigid“) ning asjaomaste liikmesriikide pädeva asutuse poolt kaitse- ja järelevalvetsoonide kehtestamist vastavalt nõukogu direktiivi 2005/94/EÜ (4) artikli 16 lõikele 1.
                  
               
                     (2)
                  
                  
                     Rakendusotsuses (EL) 2017/247 on sätestatud, et asjaomase liikmesriigi pädeva asutuse poolt vastavalt direktiivile 2005/94/EÜ kehtestatud kaitse- ja järelevalvetsoonid peavad hõlmama vähemalt kõnealuse rakendusotsuse lisas kaitse- või järelevalvetsoonidena loetletud piirkondi. Rakendusotsuses (EL) 2017/247 on samuti sätestatud, et direktiivi 2005/94/EÜ artikli 29 lõike 1 ja artikli 31 kohaselt tuleb kaitse- ja järelevalvetsoonides kohaldatavaid meetmeid jätkata vähemalt nende tsoonide kohta kõnealuse rakendusotsuse lisas kindlaksmääratud kuupäevani.
                  
               
                     (3)
                  
                  
                     Pärast rakendusotsuse (EL) 2017/247 vastuvõtmist on seda mitu korda muudetud, et võtta arvesse linnugripi epidemioloogilise olukorra muutumist liidus. Kõigepealt muudeti rakendusotsust (EL) 2017/247 komisjoni rakendusotsusega (EL) 2017/696, (5) et kehtestada eeskirjad seoses ööpäevaseid tibusid sisaldavate saadetiste lähetamisega rakendusotsuse (EL) 2017/247 lisas esitatud piirkondadest. Kõnealuses muudatuses võeti arvesse asjaolu, et võrreldes muude linnukasvatussaadustega on ööpäevaste tibude puhul kõrge patogeensusega linnugripi leviku risk väike.
                  
               
                     (4)
                  
                  
                     Rakendusotsust (EL) 2017/247 muudeti seejärel komisjoni rakendusotsusega (EL) 2017/1841, (6) millega tõhustatakse kohaldatavaid tauditõrje meetmeid juhul, kui esineb suurem risk kõrge patogeensusega linnugripi levikuks. Sellest tulenevalt on rakendusotsusega (EL) 2017/247 nüüd ette nähtud pärast kõrge patogeensusega linnugripi puhangut või puhanguid kehtestada liidu tasandil asjaomastes liikmesriikides täiendavad piirangutsoonid, nagu on osutatud direktiivi 2005/94/EÜ artikli 16 lõikes 4, ning nendes tsoonides kohaldatavate piirangute kestus. Rakendusotsuses (EL) 2017/247 on nüüd sätestatud ka eeskirjad eluskodulindude, ööpäevaste tibude ja haudemunade lähetamiseks täiendavatest piirangutsoonidest teistesse liikmesriikidesse teatavaid ohutusnõudeid arvestades.
                  
               
                     (5)
                  
                  
                     Rakendusotsuse (EL) 2017/247 lisa muudeti seejärel mitu korda peamiselt selleks, et võtta arvesse asjaomaste liikmesriikide poolt direktiivi 2005/94/EÜ kohaselt kehtestatud kaitse- ja järelevalvetsoonide piiride muudatusi.
                  
               
                     (6)
                  
                  
                     Rakendusotsuse (EL) 2017/247 lisa muudeti viimati komisjoni rakendusotsusega (EL) 2018/1044 (7) pärast seda, kui Bulgaaria teatas kõrge patogeensusega linnugripi uuest puhangust linnukasvatusettevõttes, mis asub kõnealuse liikmesriigi Dobrichi piirkonnas. Bulgaaria on ühtlasi komisjonile teatanud, et pärast kõnealust taudipuhangut on ta nõuetekohaselt võtnud direktiivi 2005/94/EÜ kohaselt nõutud vajalikud meetmed, sh kehtestanud kaitse- ja järelevalvetsoonid nakkusega linnukasvatusettevõtte ümber.
                  
               
                     (7)
                  
                  
                     Pärast rakendusotsusega (EL) 2018/1044 rakendusotsuses (EL) 2017/247 tehtud viimase muudatuse kuupäeva on Bulgaaria teatanud komisjonile H5-alatüübi viiruse põhjustatud kõrge patogeensusega linnugripi uuest puhangust linnukasvatusettevõttes, mis asub kõnealuse liikmesriigi Plovdivi piirkonnas.
                  
               
                     (8)
                  
                  
                     Bulgaaria on ühtlasi komisjonile teatanud, et pärast kõnealust uut taudipuhangut on ta nõuetekohaselt võtnud direktiivi 2005/94/EÜ kohaselt nõutud vajalikud meetmed, sh kehtestanud kaitse- ja järelevalvetsoonid nakkusega linnukasvatusettevõtte ümber.
                  
               
                     (9)
                  
                  
                     Komisjon on koostöös Bulgaariaga need meetmed läbi vaadanud ja on veendunud, et Bulgaaria pädevate asutuste kehtestatud kaitse- ja järelevalvetsoonide piirid on piisaval kaugusel linnukasvatusettevõttest, kus uue haiguspuhangu esinemine on kinnitust leidnud.
                  
               
                     (10)
                  
                  
                     Selleks et vältida liidusiseses kaubanduses tarbetute häirete tekkimist ja kolmandate riikide poolt põhjendamatute kaubandustõkete kehtestamist, on vaja koostöös Bulgaariaga kiiresti kirjeldada liidu tasandil kaitse- ja järelevalvetsoone, mis on kehtestatud Bulgaarias direktiivi 2005/94/EÜ kohaselt pärast kõrge patogeensusega linnugripi uut puhangut kõnealuses liikmesriigis.
                  
               
                     (11)
                  
                  
                     Seepärast tuleks rakendusotsust (EL) 2017/247 ajakohastada, et võtta seoses kõrge patogeensusega linnugripiga arvesse ajakohastatud epidemioloogilist olukorda Bulgaarias. Eelkõige tuleks rakendusotsuse (EL) 2017/247 lisas esitada kanded Bulgaarias hiljuti kehtestatud selliste kaitse- ja järelevalvetsoonide kohta, mille suhtes praegu kohaldatakse piiranguid vastavalt direktiivile 2005/94/EÜ.
                  
               
                     (12)
                  
                  
                     Rakendusotsust (EL) 2017/247 kohaldatakse kuni 31. detsembrini 2018. Metslindudel kõrge patogeensusega linnugripi viiruse esinemise kindlakstegemise ja eelkõige Bulgaarias Plovdivi piirkonnas asuvas linnukasvatusettevõttes kinnitust leidnud hiljutise haiguspuhangu tõttu suureneb oht, et võib esineda linnugripi uusi puhanguid kodulindude ja tehistingimustes peetavate lindude hulgas. Seetõttu on asjakohane pikendada rakendusotsuse (EL) 2017/247 kohaldamise kuupäeva kuni 31. detsembrini 2019. Kõnealuse pikendamisega võetakse arvesse liidu epidemioloogilise olukorra praegust arengut seoses kõrge patogeensusega linnugripiga ning kõnealuse taudi võimalikest uutest puhangutest tingitud vastavat ohtu loomatervisele, aga ka hiljutiste epideemiate käigus tõrjemeetmete kohaldamisest saadud kogemusi, mis on osutunud edukaks, sest nakkuse levik ühest linnukasvatusettevõttest teise on piiratud miinimumini, v.a mõnetine levik vähestes liikmesriikides, kus on teatavad kodu-veelindude tootmissüsteemid.
                  
               
                     (13)
                  
                  
                     Rakendusotsuse (EL) 2017/247 lisa tuleks muuta, et ajakohastada liidu tasandil piirkondadeks jaotamist ning lisada vastavalt direktiivile 2005/94/EÜ Bulgaarias pärast kõrge patogeensusega linnugripi uut puhangut kõnealuses liikmesriigis kehtestatud kaitse- ja järelevalvetsoonid, ning nendes tsoonides kohaldatavate piirangute kestus.
                  
               
                     (14)
                  
                  
                     Seepärast tuleks rakendusotsust (EL) 2017/247 vastavalt muuta.
                  
               
                     (15)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust (EL) 2017/247 muudetakse järgmiselt.
            
                        1)
                     
                     
                        Artiklis 5 asendatakse kuupäev „31. detsember 2018“ kuupäevaga „31. detsember 2019“.
                     
                  
                        2)
                     
                     
                        Lisa muudetakse vastavalt käesoleva otsuse lisale.
                     
                  
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 27. september 2018
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 395, 30.12.1989, lk 13.
         
            (2)  EÜT L 224, 18.8.1990, lk 29.
         
            (3)  Komisjoni 9. veebruari 2017. aasta rakendusotsus (EL) 2017/247, milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides (ELT L 36, 11.2.2017, lk 62).
         
            (4)  Nõukogu 20. detsembri 2005. aasta direktiiv 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta (ELT L 10, 14.1.2006, lk 16).
         
            (5)  Komisjoni 11. aprilli 2017. aasta rakendusotsus (EL) 2017/696, millega muudetakse rakendusotsust (EL) 2017/247, milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides (ELT L 101, 13.4.2017, lk 80).
         
            (6)  Komisjoni 10. oktoobri 2017. aasta rakendusotsus (EL) 2017/1841, millega muudetakse rakendusotsust (EL) 2017/247, milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides (ELT L 261, 11.10.2017, lk 26).
         
            (7)  Komisjoni 23. juuli 2018. aasta rakendusotsus (EL) 2018/1044, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 188, 25.7.2018, lk 12).
      
      
         
            LISA
            Rakendusotsuse (EL) 2017/247 lisa muudetakse järgmiselt.
            
                        1)
                     
                     
                        A osas asendatakse Bulgaariat käsitlev kanne järgmisega:
                        „Liikmesriik: Bulgaaria
                        
                        
                                    Piirkond
                                 
                                 
                                    Kohaldamise lõppkuupäev kooskõlas direktiivi 2005/94/EÜ artikli 29 lõikega 1
                                 
                              
                                    Plovdiv region:
                                 
                              
                                    Municipality of Maritsa
                                    
                                                —
                                             
                                             
                                                Trilistnik
                                             
                                          
                                 
                                    12.10.2018“
                                 
                              
                                    Municipality of Rakovski
                                    
                                                —
                                             
                                             
                                                Land of Stryama – State hunting farm „Chekeritsa“
                                             
                                          
                              
                  
                        2)
                     
                     
                        B osas asendatakse Bulgaariat käsitlev kanne järgmisega:
                        „Liikmesriik: Bulgaaria
                        
                        
                                    Piirkond
                                 
                                 
                                    Kohaldamise lõppkuupäev kooskõlas direktiivi 2005/94/EÜ artikliga 31
                                 
                              
                                    Plovdiv Region:
                                 
                              
                                    Municipality of Maritsa
                                    
                                                —
                                             
                                             
                                                Trilistnik
                                             
                                          
                                                —
                                             
                                             
                                                Land of Stryama – State hunting farm „Chekeritsa“
                                             
                                          
                                 
                                    Alates 12.10.2018 kuni 21.10.2018
                                 
                              
                                    Municipality of Maritsa:
                                    
                                                —
                                             
                                             
                                                Rogosh
                                             
                                          
                                                —
                                             
                                             
                                                Skutare
                                             
                                          
                                                —
                                             
                                             
                                                Manole
                                             
                                          
                                                —
                                             
                                             
                                                Manolsko Konare
                                             
                                          
                                                —
                                             
                                             
                                                Yasno pole
                                             
                                          
                                                —
                                             
                                             
                                                Dink
                                             
                                          
                                                —
                                             
                                             
                                                Krislovo
                                             
                                          
                                                —
                                             
                                             
                                                Kalekovets
                                             
                                          
                                                —
                                             
                                             
                                                Zhelyazno
                                             
                                          
                                                —
                                             
                                             
                                                Voivodino
                                             
                                          
                                                —
                                             
                                             
                                                Sadovo
                                             
                                          
                                 
                                    21.10.2018“
                                 
                              
                                    Municipality of Rakovski
                                    
                                                —
                                             
                                             
                                                Rakovski
                                             
                                          
                                                —
                                             
                                             
                                                Shishmatsi
                                             
                                          
                                                —
                                             
                                             
                                                Stryama